নতুন চালু করা উয়েফা নেশনস লিগে নিজেদের প্রথম ম্যাচে বিশ্বকাপের রানার্স-আপদের বড় ব্যবধানে হারিয়ে নিজের কোচিং পদ্ধতির ওপর বাকিদের আস্থা বাড়িয়ে তুলেছেন এনরিকে। ম্যাচ শেষে বললেন, ‘এটা খুব সহজেই বলতে পারি যে এই দলটাই হচ্ছে আমার মনের মতো স্পেন দল যারা অনেক অনেক সুযোগ তৈরি করেছে আর কম গোল হজম করেছে। তবে সত্যি কথাটা হচ্ছে, আমি খুব দ্রুত সব কিছু পরিবর্তন করতে ভালোবাসি। তবে এই সপ্তাহে সব কিছুই একদম নিখুঁত হয়েছে।’